Uutisissa: Islamin profetia Iranin Israeliin kohdistuvan tuhohalun takana.
Kuka on mystinen Mahdi?
Jotkut uskovat, että hän on jo maan päällä.
Ja: Tuhannet pakenevat vainoa Iranista pikkuiseen Armeniaan.
Heistä sadat tulevat Jeesuksen uskoon.
Ja: Israelin kansaa palvelemassa. Kymmenet kristityt ympäri maailman -
auttavat israelilaisia jälleenrakentamisessa.
KRISTILLISEN MAAILMAN UUTISET
Hei ja tervetuloa uutisten pariin.
Hamasin hyökkäys Israeliin oli vasta ensimmäinen vaihe -
Iranin pitkällisessä suunnitelmassa tuhota juutalaisvaltio.
Se on osa islamin lopunaikojen profetiaa.
Iranin johtajat uskovat, että Israel täytyy tuhota -
ennen mystisen Mahdi-hahmon saapumista. Dale Hurd jatkaa.
Iran on iskostanut taistelijoihinsa eri puolilla Lähi-itää uskon, -
että Israel on suurin este Mahdin paluulle -
ja että Israel ja juutalaiset täytyy hävittää apokalyptisessa sodassa.
Islamin asiantuntija Raymond Ibrahim: -
Mahdi, tai kuten se oikeammin lausutaan, Mahdi, -
tarkoittaa 'johdatettua'. Islamissa hän on 'vanhurskas johdatettu'.
Sunnilaisilla ja šiialaisilla on hänestä omat käsityksensä.
Sunnit, valtaosa muslimeista, uskovat, ettei hän ole vielä syntynyt.
Profeetta sanoi Abu Dawud -hadithissa: "Lopussa tulee mies.
Hänen nimensä on minun nimeni ja hänen isänsä nimi minun isäni nimi -
eli Muhammad ibn Abdillah.
Šiialaisuus, jota johtaa Iran, opettaa, että Mahdi elää jo -
ja että hän on piileskellyt yli tuhat vuotta.
Entinen muslimi Rachid juontaa "Rohkeat kysymykset" -ohjelmaa.
Šiiamuslimit, etenkin kaksitoistašiialaisuus, uskovat, -
että Mahdi on 12. imaami ja että hän syntyi noin vuonna 868, -
ja hän vain katosi.
Hän elää edelleen. Hän on siis iältään 1155 vuotta.
Hän siis elää jossain yhä, -
ja eräänä päivänä hän paljastaa itsensä.
Muslimit Iranissa uskovat, -
että Mahdi on piilossa kaivossa Jamkaranin moskeijassa.
Pyhiinvaeltajat kurkkivat kaivoon ja jättävät Mahdille rukouslappuja.
Muslimit uskovat, että Mahdi saapuu Jeesuksen, islamin Isan, kanssa -
ja hävittämään pahuuden maailmasta.
Iranin johtajat uskovat viimeiseen taisteluun ennen Mahdin paluuta.
Näin se lietsoo armeijaa ja liittolaisia taistoon Israelia vastaan.
Moniin islamilaisiin kouluihin ja jihadisteihin -
iskostetaan Iranin propaganda mahdinuskosta.
Se keskittyy Israeliin ja sen tuhoamiseen.
Jotkut uskovat, että seuraava vaihe voi olla -
Iranin kätyrien yhteishyökkäys -
monelta rintamalta Libanonista, Syyriasta ja Irakista.
Ibrahimin ja Rachidin mukaan oppi Mahdin paluusta merkitsee sitä, -
että Israelin yritykset solmia rauha muslimimaailman kanssa ovat turhia.
Israel on uhka muslimeille, Mahdille ja Mahdin saapumiselle, -
joten Israel on tuhottava. Muuta ratkaisua ei ole.
En usko, että Israel saa pysyvää rauhaa, -
ellei islam muutu täysin ja tule joksikin täysin muuksi.
Ibrahim pelkää, että Iran saattaa käyttää ydinasetta Israelia vastaan -
varmistaakseen Mahdin paluun.
Dale Hurd, CBN News.
Irania ovat tänä vuonna ravistelleet väkivalta ja mielenosoitukset.
Valtakoneisto on tappanut satoja naisten pukukoodia vastustavia.
Monet iranilaiset pakenevat turvaan Armeniaan, -
jossa ryhmä kristittyjä kohtaa heitä toivon sanomalla.
Chuck Holton raportoi.
Iranissa on käynnissä uraauurtava kulttuurinen muutos.
Kuukausia jatkuneita hallinnon- vastaisia protesteja on tukahdutettu.
Yli 500 on kuollut.
Satojen tyttökoulujen oppilaita on joutunut sairaalaan myrkytysten takia.
Pelko ja epävarmuus saavat monet etsimään ulospääsyä.
Tuhannet pakenevat Armeniaan, joka on alueen harvoja demokratioita.
Takanani näkyvään rajanylityspaikkaan Iranissa -
liittyy useita geopoliittisia konflikteja.
Venäjä käy kauppaa Iranin kanssa.
Monet Ukrainaan päätyvistä aseista kulkevat tästä.
Azerbaidžan haluaa käytävän Turkkiin ja länteen.
Kaiken sen keskellä on piskuinen Armenia, -
joka toimii turvapaikkana kristityille ja muille iranilaisille, -
jotka pakenevat vainoja.
Tuolla näkyy Arasjoki.
Se on Armenian ja Iranin raja.
Tästä vähän lännempänä se on myös Turkin ja Armenian raja.
Ja tuo on Iranin ja Armenian ainoa rajanylityspaikka. - Totta.
Iranista pääsee Armeniaan vain tässä kohdassa.
Kristillinen käännytystyö on Iranissa laitonta.
Kristitty ei voi laillisesti mennä Iraniin kertomaan kristinuskosta.
Myös farsinkielisten Raamattujen hallussapito on kielletty.
Persialaiset tulevat kristittyyn Armeniaan -
tutustumaan kristinuskoon.
He etsivät kirkon ja Raamatun ja kyselevät.
Ja koska tämä on ainoa rajanylityspaikka, -
joka päivä rajan yli tulee tuhansia.
Miten avoimia he ovat evankeliumille?
Iranista tulevat haluavat innokkaasti kohdata kristittyjä ja kuunnella.
Sadat ovat tulleet Jeesuksen Kristuksen uskoon.
Tarvitaan vain jotakuta kertomaan, -
saarnaajaa tai evankelistaa opettamaan ja osoittamaan.
He ahmivat Raamattua, sillä se on kielletty Iranissa.
Matka voi olla täynnä vaaroja.
Iranilaisia kuljettanut bussi syttyi palamaan -
vuoristotiellä Armenian pääkaupunki Jerevaniin. Henkilövahinkoja ei tullut.
Tulijoiden suurin huoli on se, -
että sukulaiset ja ystävät Iranissa voivat olla vaarassa.
Minua hakattiin neljä vuotta sitten Shirazin yliopistossa, -
sen takia että riisuin huivin.
Iranissa naiset joutuvat kärsimään valtavasti.
Raiskaukset ja häirintä ovat hyvin yleisiä.
Se on joillekin normaalia.
Ei ymmärretä, että kyseessä on häirintä ja raiskaus.
Sanotaan vain: "Se on normaalia. Olet nainen, ja sinun pitää totella."
Jacob tiimeineen varautuu kasvaviin määriin pakolaisia.
Armenia itsekin kohtaa ongelmia Azerbaidžanin kanssa.
Silti sinne virtaa venäläis- ja ukrainalaispakolaisia.
Jacob tiimeineen ottaa kaikki avosylin vastaan lähtöpaikkaan katsomatta.
Rukoilkaa, että Herra lähettää kadonneita lampaita Iranista, -
jotta he löytäisivät Hänet, Hyvän Paimenen, -
ja että Hän lähettäisi heidät meille ja muihin seurakuntiin.
Iranin ja Armenian rajalta Chuck Holton CBN Newsille.
Tulossa: Kristityt tulevat sotaa käyvään Israeliin -
auttamaan sen asukkaita.
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Seuraa CBN News -kanavaa päivän mittaan eri julkaisualustoilla.
Hei taas. Tämä on lopun alkua Hamasille.
Näin lausui Israelin pääministeri Benjamin Netanjahu, -
kun Hamas-taistelijat antautuvat Israelille Gazassa.
Hän kehottaa muitakin terroristeja laskemaan aseensa.
Chris Mitchell raportoi Jerusalemista.
Kymmeniä Hamas-terroristeja lisää antautuu.
Heidät on riisuttu, etteivät he kantaisi räjähteitä.
Israelin puolustusvoimat: Antautumiset osoittavat, että Hamas murenee.
Silti tilanne jatkuu.
Terroristeja on antautunut sankoin joukoin.
Se on merkittävää, sillä se osoittaa, -
että raskaasti linnoittautuneet terroristit ovat valinneet antautua.
Se on tärkeä asia.
Pääministeri Netanjahu kehotti muitakin Hamas-jäseniä antautumaan.
Tässä kestää vielä. Sota jatkuu täysimittaisesti, -
mutta tämä on lopun alkua Hamasille. Sanon terroristeille: "Se on ohi.
Älkää kuolko Sinwarin takia. Antautukaa nyt."
Netanjahu kiitti USA:ta siitä, -
että tämä esti turvallisuusneuvoston sitovan aselepovaatimuksen.
Myös muiden maiden olisi syytä ymmärtää, -
että on mahdotonta tukea Hamasin tuhoamista, -
jos samaan aikaan vaatia lopettamaan sota, mikä estää Hamasin tuhoamisen.
Sodan pelätään laajentuvan, -
koska Hizbollah on lisännyt rakettitulta Pohjois-Israeliin -
ja Iranin tukemat huthit uhkaavat estää Israeliin matkalla olevat laivat.
USA:n senaatissa on kahta eri näkemystä.
Niitä edustavat Lindsey Graham ja Bernie Sanders.
Sanders viittasi CBS:n "Face the Nation" -ohjelmassa siviiliuhreihin -
ja sanoi, että olisi vastuutonta antaa Netanjahulle -
taas 10 miljardia dollaria sotatoimiin.
Konferenssissa Qatarissa Graham vakuutti USA:n tukevan Israelia.
Kun juutalaiset yritettiin hävittää 80 vuotta sitten, ei ollut Israelia.
Jos tavoite on hävittää juutalaiset, joutuu taistelemaan ankarasti.
Yhdysvallat seisoo Israelin rinnalla, ilman vihaa palestiinalaisia kohtaan.
Berliinissä ja Brysselissä tuhannet marssivat antisemitismiä vastaan.
Antisemitistiset teot ovat lisääntyneet hurjasti sitten 7. lokakuuta.
Lisäystä on tullut yli tuhat prosenttia.
Elämme hyvin monimutkaista aikaa.
Haluamme kertoa Belgian juutalaisyhteisölle, ettei se ole yksin.
Chris Mitchell, Jerusalem.
Etelä-Israelissa kylät ja kaupungit ovat tyhjät ja sato on vielä korjaamatta.
Sadattuhannet reserviläiset ovat sodassa, joten työntekijöitä ei ole.
Siksi kristittyjä kaikkialta maailmasta tulee hätiin. Paul Strand.
Sotaa käyvään Israeliin saapui 75 kristittyjä kymmenestä maasta -
vaarasta ja matkakuluista huolimatta.
He haluavat käsiksi, jaloiksi ja sydämiksi avustusprojekteihin, -
kuten kotien siivoamiseen ja sadonkorjuuseen.
Meillä on noin 300 ihmistä viidessä eri paikassa -
korjaamassa hedelmäsatoa.
Olemme mukana korjaamassa pommisuojia -
sekä maalaamassa ja siivoamassa koteja.
Kuvittele käyttäväsi lomapäivät ja -säästöt -
ja tulevasi sotaa käyvään maahan auttamaan asukkaita.
Nyt on hyvä hetki osoittaa käytännön teoin rakkautta ja solidaarisuutta.
Me kristityt muualla maailmassa rukoilemme -
ja myötäelämme israelilaisten surussa.
Tämä on velvollisuutemme. Meidän täytyy toimia.
Ei voi vain sanoa tukevansa Israelia ja olla tekemättä mitään.
Israelilaiset kysyvät vapaaehtoisilta usein, miksi he päättivät tulla.
Monet yllättyvät, että olemme tulleet nyt. Se kertoo, -
ettemme tule vain turistina, vaan koska rakastamme heitä.
Rajalle on pari kilometriä.
Poimimme appelsiineja, sitruunoja ja pomeloja.
Puut notkuvat. Hedelmät putoilevat.
Tämä työ on ehdottoman tärkeää.
Koko maan tuotannosta 60―70 % tulee tältä alueelta.
Olen 15-vuotias.
Kun kuulin, että voin tulla auttamaan sodasta kärsiviä, tartuin tilaisuuteen.
Asukkaat pakenivat kodeista Hamasin hyökkäyksen jälkeen.
Olen Javnesta Israelista. Suoritin juuri asepalveluksen.
Uskon, että Sderotin asukkaat todella arvostavat sitä, -
että kristittyjä tulee tänne kaikkialta maailmasta auttamaan.
Ehkä se avaa heidän sydämensäkin.
Ei-juutalaisia maista, joista ei ole kuullutkaan, -
tulee avuksi tällaisena aikana. Se muuttaa kaiken.
Kun päivä on ohi, kodit on maalattu, pommisuojat korjattu, -
keittiöt siivottu ja pihat raivattu.
Paul Strand, Sderot lähellä Gazan rajaa.
Tulossa: elämässä lähetyskäskyä todeksi.
Seurakunta tekee opetuslapsia ja istuttaa uusia seurakuntia.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Hei taas. Amerikassa kirkot sulkevat ovia hälyttävällä tahdilla.
Viimeisenä mittausvuonna 2019 sulki ovensa 4 500 protestanttikirkkoa.
Eräs pohjoiscarolinalainen kirkko aikoo kääntää suunnan.
Kuten Brody Carter raportoi, -
sen tavoite on istuttaa tuhat seurakuntaa sukupolven aikana.
Kaikki hiljattain näkemäni väestö- tieteelliset tutkimukset osoittavat, -
että nopeimmin kasvava ryhmä ovat uskontoa tunnustamattomat.
He suhtautuvat epäilevästi uskontoihin instituutioina.
On virhe ajatella, ettei hengellisyys kiinnosta heitä.
J.D. Greear johti Etelän baptistien kirkkokuntaa vuosina 2018―2021.
Huippuaikoina sillä oli yli 16 miljoonaa jäsentä ja 48 000 seurakuntaa.
Sen jälkeen jäsenmäärä on vähentynyt tasaisesti kolmella miljoonalla.
He eivät luultavasti olleetkaan aktiivisia, -
ja he jälkikasvuineen jäävät pois.
Osa syyttää riitelyä kirkkokunnan sisällä sateenkaariasioista, -
hyväksikäyttöskandaalista ja naispappeudesta.
Iso osa selittyy kulttuurisilla asioilla.
Kun katsoo todellisten opetuslasten määrää, luku on lupaavampi.
Greear toimii pastorina Pohjois-Carolinan Durhamissa.
Hänen seurakuntansa on kasvanut vastoin kirkkokunnan yleistä suuntaa.
Koska hauta on tyhjä, tiemme ei pääty hautaan.
Sille, joka on Kristuksessa, se alkaa sieltä.
Emme hae määrällistä kasvua, vaan aitoja Jeesuksen seuraajia.
Greearin seurakunta on istuttanut 75 uutta seurakuntaa -
USA:n suur- ja opiskelukaupunkeihin ja yli 500 seurakuntaa maailmalle.
Se haluaa seurakuntien julistavan ja elävän todeksi ilosanomaa yhteisössä.
Ihmisiä ei saa seurakuntiin hyvän musiikin, puhujavieraiden -
ja samaistuttavien saarnojen avulla.
Monet pitää tavoittaa seurakunnan ulkopuolella.
Siksi on tärkeää varustaa jäseniä viemään evankeliumia yhteisöihinsä.
Charlestonin baptistiliitto on toiminut jo 270 vuotta.
Yksi sen uusimmista jäsenistä on Harbor-seurakunta.
Halusin lähteä jakamaan evankeliumin toivoa -
alueelle, jolla sitä tarvitaan. Se löytyi Charlestonista.
Greearin järjestö lähetti Jonathan Lenkerin Charlestoniin.
Tulimme tänne 35 ihmisen tiimin kanssa. Pian meitä oli 60.
Julkisesti toiminta alkoi 18.9.2022.
Olemme kasvaneet. Viimeksi jumalanpalveluksessa oli 201 ihmistä.
Charleston on tunnettu 1700-luvulta asti "pyhänä kaupunkina".
Kaupungissa on noin 400 kirkkoa.
Nimi on menettänyt merkitystään, kokee Lenker.
Täällä käy aika nopeasti ilmi, että valtaosa kirkoista on tyhjiä.
Työmme on tehty, -
kun pyhä kaupunki on oikeasti pyhä eikä vain nimellisesti.
Evankeliumi pysyy samana. Ihmiset ja kulttuuri muuttuvat.
Greear haluaa uusien seurakuntien -
tavoittavan ja kasvattavan uusia sukupolvia.
Jumala antoi seurakunnalle yhden tehtävän.
Lähetyskäskyssä on vain yksi aktiivinen verbi (UT1938): -
tehkää kaikki opetuslapsikseni.
Muut verbimuodot vain määrittävät sitä.
Jumalan käsky seurakunnalle on aina: tehkää kaikki opetuslapsikseni.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: "The Chosen" -sarjan näyttelijät piristävät -
päättäjien ja avustajien joulua Capitol-kukkulalla.
Sarja on ollut maailmanlaajuinen ilmiö.
Kongressin jäseniä palveleva järjestö -
toi hiljattain tuottajat ja näyttelijät joulunavaukseen Washingtoniin.
Paikalla oli myös toimittaja Matt Galka.
Hittisarjalla on paljon faneja kongressissa.
Sarjan tekijätkin nauttivat päättäjien tapaamisesta.
Washingtonin joulu alkoi jouluvalojen sytyttämisellä.
Siitä siirryttiin sisätiloihin.
Hope to the Hill -järjestö kutsui tilaisuuteen sarjan näyttelijöitä.
Vieraat katsoivat sarjan kolmannen joulujakson, -
jossa herätetään evankeliumi eloon ja juhlitaan sarjan musiikkia.
Menkää kertomaan se, menkää kertomaan se
Tuotannonjohtaja Brad Pelo tähdensi, -
että on tärkeää tuoda sanoma päättäjille.
On tärkeää, että usko on osa poliittista ja hallintoalan keskustelua.
Jumala loi meidät. Hän antoi meille vapautemme.
Kun kerran maamme on perustettu näiden periaatteiden varaan, -
meidän on edelleen vietävä Hänen nimeään, periaatteitaan ja käskyjään -
hallinnon vuoropuheluun.
Georgian edustaja Barry Loudermilk sanoo olevansa fani.
Tämä on innoittavaa, sillä painimme täällä ihmisten käsitysten kanssa.
Ihmisillä on tietty käsitys siitä, mitä kongressissa tapahtuu -
ja mitä edustajien tulisi tehdä.
Sarjassa Jeesus kohtaa samaa.
Jopa opetuslapsilla oli oma käsityksensä siitä, -
mikä Messiaan tulisi olla: poliittinen sankari.
Mutta Jeesuksen taistelu käytiinkin ikuisesta näkökulmasta.
Lisäksi sarja tuo esiin inhimillisen puolen ihmisistä, -
joista olemme lukeneet Raamatusta.
"The Chosen" alkoi joukkorahoitettuna projektina vuonna 2017.
Nyt sillä on yli 110 miljoonaa katsojaa ympäri maailman.
Syy suosiolle on ohjelmantekijöiden mukaan samaistuttavuus.
Huomaamme heti, että he ovat samanlaisia kuin me.
Hekin kamppailevat uskon tai retkahtamisen kanssa.
Näemme Jeesuksen eri valossa siinä, miten he kokivat Hänet -
ja miten Hän vaikutti heidän elämäänsä.
"Christmas with the Chosen" -jakso tulee teattereihin 12. joulukuuta.
Neljäs kausi alkaa helmikuussa. Jaksot tulevat ensin teattereihin, -
sitten suoratoistoon. Matt Galka, CBN News.
Tässä tämänkertaiset uutiset. Menipä nopeasti. - Niin meni.
Kiitos seurasta. - Näkemiin ja Jumalan siunausta.
Suomennos: Marianne Tenetz